smcproject/ml-wiki-sentences huggingface dataset:
രാജ്യത്തിന്റെ വടക്കേ അറ്റത്ത് തിമൂർ കടലിന്റെ തീരത്തായാണ് ഈ നഗരം സ്ഥിതി ചെയ്യുന്നത്.
ദക്ഷിണപൂർവേഷ്യയുമായി ചേർന്നുകിടക്കുന്നതിനാൽ ഏഷ്യയുടെ കവാടം എന്നാണ് ഡാർവിൻ നഗരം ഓസ്ട്രേലിയയിൽ പൊതുവെ അറിയപ്പെടുന്നത്.
പാർമേസ്റ്റൺ എന്നായിരുന്നു നഗരത്തിന്റെ പഴയപേർ.
1839ൽ ചാൾസ് ഡാർവിനെയും വഹിച്ചുകൊണ്ടുള്ള എച്ച്.എം.എസ് ബീഗിൾ കപ്പൽ ഈ തുറമുഖത്തെത്തുകയുണ്ടായി.
ചാൾസ് ഡാർവിനോടുള്ള ആദരസൂചകമായാണ് നഗരത്തിനു ആ പേർ ലഭിച്ചത്.
ഓസ്ട്രേലിയയിലെ ആധുനികനഗരങ്ങളിലൊന്നായാണ് ഡാർവിൻ അറിയപ്പെടുന്നത്.
തദ്ദേശീയർക്കുപുറമെ ചൈന , ന്യൂസിലൻഡ് , അയർലണ്ട് , ഇന്തോനേഷ്യ , കിഴക്കൻ ടിമോർ എന്നീ രാജ്യങ്ങളിൽനിന്നുള്ളവരും ഇവിടെ താമസിക്കുന്നു.
ഔദ്യോഗിക കണക്കുകൾ അനുസരിച്ച് 1,36,245 ആണ് ഡാർവിനിലെ ജനസംഖ്യ.
ക്രിസ്തുമതമാണ് ഇവിടുത്തെ പ്രധാനമതം.
ഇംഗ്ലീഷിനുപുറമെ ഇറ്റാലിയൻ, ഗ്രീക്ക്, ചൈനീസ് ഭാഷകളും ഇവിടുത്തുകാർ സംസാരിച്ചുപോരുന്നു.
രാജ്യത്തെ പ്രധാന വിനോദസഞ്ചാരകേന്ദ്രങ്ങളിലൊന്നായ ഡാർവിനിൽ പ്രതിവർഷം ലക്ഷക്കണക്കിനു ടൂറിസ്റ്റുകളാണ് എത്താറുള്ളത്.
ഓസ്ട്രേലിയയിലെ മറ്റു പ്രധാന നഗരങ്ങളുമായി ദേശീയപാത വഴി ബന്ധപ്പെട്ടിരിക്കുന്ന ഡാർവിനിൽ ഒരു രാജ്യാന്തര വിമാനത്താവളവുമുണ്ട് അവലംബം പുറത്തേക്കുള്ള കണ്ണികൾ Media related to Darwin, Northern Territory at Wikimedia Commons Darwin Archived 2012-02-01 at the Wayback Machine .
at the ഓസ്ട്രേലിയൻ ബ്യൂറോ ഓഫ് സ്റ്റാറ്റിസ്റ്റിക്സ് Darwin – Tടൂറിസം ഓസ്ട്രേലിയ Archived 2012-12-18 at the Wayback Machine .
ഡാർലിങ് നിരകൾ ഇംഗ്ലീഷ് വിലാസം https://ml.wikipedia.org/wiki/Darling_scarp Southwest Western Australia from space.
The dark green is dense vegetation on and above the scarp, which has been retained for forest reserve and water catchment purposes.
The sharp vegetation boundary on the coastal side coincides with the edge of the scarp.
View of the Darling Scarp ( background ) from the Swan Coastal Plain
പശ്ചിമ ഓസ്ട്രേലിയയിലെ ഒരു പർവത നിരയാണ് ഡാർലിങ് നിരകൾ അഥവാ ഡാർലിങ് സ്കാർപ് .
ഇത് പശ്ചിമ ഓസ്ട്രേലിയയുടെ തലസ്ഥാനമായ പെർത്തിന് കിഴക്കായി സ്ഥിതിചെയ്യുന്നു.
ഓസ്ട്രേലിയയുടെ പടിഞ്ഞാറൻ തീരപ്രദേശത്തിനു സമാന്തരമായി ഗിൻജിൻ മുതൽ ബ്രിഡ്ജ് ടൗൺ വരെ വ്യാപിച്ചുകിടക്കുന്ന ഈ മലനിരയ്ക്ക് ഏതാണ്ട് 320 കിലോമീറ്റർ നീളമുണ്ട്.
ഡാർലിങ് നിരകളുടെ ശരാശരി ഉയരം 270 മീറ്റർ ആണ്.
മൗണ്ട് കുക്ക് (582 മീ.) മൗണ്ട് സോളസ് (557 മീ.) എന്നിവ ഈ പർവത നിരയിലെ ഉയരം കൂടിയ കൊടുമുടികളാകുന്നു.
പെർത്തിലെ മുഖ്യ ജലവിതരണ സ്രോതസ്സായ കാനിങ് ജലസംഭരണി (Canning Dam) ഈ നിരയിലാണ് സ്ഥിതി ചെയ്യുന്നത്.
താരതമ്യേന ഉയരം കുറഞ്ഞ ഈ നിരകൾക്ക് 1827-ലാണ് ഡാർലിങ് നിരകൾ എന്ന പേരു ലഭിച്ചത്.
ന്യൂസൗത്ത് വെയ്‌ൽ‍സ് ഗവർണർ ആയിരുന്ന സർ റാൽഫ് ഡാർലിങിന്റെ (Sr.Ralph Darling ) സ്മരണാർഥമായിരുന്നു ഇത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാർലിങ് നിരകൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഓസ്ട്രേലിയയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
അവലംബം Bean, Alison.
(1993) A brief history of the Darling Range : for the Department of Planning and Urban Development.
Perth, W.A. : The Dept. Darling Range Regional Park supplementary report ; no. 4.
ISBN 0730953041 Blainey, Geoffrey.
(1997) White gold : the story of Alcoa of Australia St. Leonards, N.S.W. : Allen Unwin.
ISBN 1864483555 (1970) The Darling Scarp : a natural entity: proceedings of symposium held at the Geography Department of the University of Western Australia, November 1969 Perth, W.A.: Nature Conservation Council of Western Australia, Department of Planning and Urban Development, Western Australia.
(1993) The Natural resources of the Darling Ranges Perth, W.A. : The Dept., Darling Range Regional Park supplementary report ; no. 2.
ISBN 0730953025 Murphy, Mike.
(1998) ( Coles, Helena - editor) Jarrahdalians : the story of the Jarrahdale Mine Booragoon, W.A. Alcoa of Australia.
ISBN 064636670X Myers JS (1992) Pinjarra Orogen, in Geology and Mineral Resources of Western Australia: Western Australia Geological Survey, Memoir 3, 77-119.
Schur, Basil.
(1985) Jarrah forest or bauxite dollars?
: a critique of bauxite mine rehabilitation in the jarrah forests of southwestern Australia Perth, W.A. : Campaign to Save Native Forests (W.A.).
ISBN 0959744975 (pbk.) Watson, Lindsay (1995) The Railway History Of Midland Junction : Commemorating The Centenary Of Midland Junction, 1895-1995 Swan View, W.A : L S Drafting in association with the Shire of Swan and the Western Australian Light Railway Preservation Association.
പുറത്തേക്കുള്ള കണ്ണികൾ Engineering Geology of the Precambrian Rocks of the Darling Scarp Hydrology of the Perth Basin Serpentine National Park Archived 2007-07-08 at the Wayback Machine .
Darling Scarp Walk, bushwalk Archived 2008-12-05 at the Wayback Machine .
താനേസർ ഇംഗ്ലീഷ് വിലാസം https://ml.wikipedia.org/wiki/Thanesar ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
29°59′N 76°49′E ﻿ / ﻿ 29.98°N 76.82°E ﻿ / 29.98; 76.82 ഹരിയാനയിലെ കുരുക്ഷേത്ര ജില്ലയിൽ സ്ഥിതിചെയ്യുന്ന ചരിത്ര പ്രസിദ്ധമായ ഒരു പട്ടണം ആണ് താനേസർ ( ഹിന്ദി : थानेसर ).
ഇതിന്റെ പുരാതന നാമം സ്ഥാനേശ്വർ എന്നായിരുന്നു.
കാലാന്തരത്തിൽ ഇത് ഥാനേശ്വർ, താനേശ്വർ, താനേസർ എന്നീ രൂപങ്ങളുൾക്കൊണ്ടു.
ഡൽഹിയിൽ നിന്ന് 145 കി.
മാറി സ്ഥിതിചെയ്യുന്ന താനേസർ ഒരു പ്രസിദ്ധ തീർഥാടന കേന്ദ്രമാണ്.
മഹാഭാരതത്തിൽ പരാമൃഷ്ടമായിട്ടുള്ള യുദ്ധത്തിന്റെ കളമെന്നു വിശ്വസിക്കപ്പെടുന്ന കുരുക്ഷേത്ര സമതലത്തിലാണ് താനേസർ പട്ടണം വികസിച്ചിരിക്കുന്നത്.
പട്ടണം നിരവധി പുണ്യതീർഥങ്ങളെ ഉൾക്കൊള്ളുന്നു.
കുരുക്ഷേത്രത്തിലെ തീർഥമാണ് ഇതിൽ ഏറെ പ്രസിദ്ധം.
സൂര്യഗ്രഹണ ദിവസങ്ങളിൽ ഭക്തർ ഇവിടെ വിശേഷാൽ പൂജ നടത്തുക പതിവാണ്.
താനേസറിനടുത്തുള്ള 'ജ്യോതിസർ' ഗീതോപദേശത്തിന്റെ വേദിയായിരുന്നു എന്ന് വിശ്വസിക്കപ്പെടുന്നു.
മുമ്പ് കർണാൽ ജില്ലയുടെ ഭാഗമായിരുന്നു താനേസർ.
1973-ൽ കുരുക്ഷേത്ര ജില്ലയുടെ ഭാഗമായി.
ഹിന്ദി മുഖ്യ വ്യവഹാരഭാഷയായ ഇവിടത്തെ ജനങ്ങളിൽ ഭൂരിപക്ഷവും ഹൈന്ദവരാണ്.
സിഖ് , ക്രിസ്ത്യൻ , ഇസ്ലാം , ബുദ്ധ , ജൈന വിശ്വാസികളും ഈ പ്രദേശത്ത് നിവസിക്കുന്നു.
7-ാം ശ.
-ത്തിൽ ഹർഷസാമ്രാജ്യ തലസ്ഥാനമായിരുന്ന താനേസർ സ്ഥാണീശ്വർ എന്ന പേരിലുമറിയപ്പെട്ടിരുന്നു.
കനൗജ് പ്രദേശത്തെ താനേസറുമായി കൂട്ടിച്ചേർത്ത് ഹർഷൻ ഒരു സാമ്രാജ്യം സ്ഥാപിച്ചെങ്കിലും അതിന് ദീർഘായുസ്സുണ്ടായില്ല.
ഹർഷന്റെ കാലഘട്ടത്തിനു ശേഷം താനേസറിന്റെ പ്രാധാന്യം ക്ഷയിക്കുകയും 11-ാം ശ..
-ത്തിന്റെ ആരംഭത്തിൽ നടന്ന മുഹമ്മദ് ഗസ്നിയുടെ ആക്രമണത്തോടെ പട്ടണത്തിന്റെ പതനം പൂർണമാവുകയും ചെയ്തു.
പുരാതന ചരിത്രത്തിലേക്ക് വെളിച്ചം വീശുന്ന നിരവധി ചരിത്ര-പുരാവസ്തു കേന്ദ്രങ്ങൾ താനേസറിലും പരിസരപ്രദേശങ്ങളിലും കാണാം.
ഇവിടത്തെ പുരാതന കോട്ട, ഷേഖ് ചേഹ്ലിയുടെ ശവകുടീരം, മദ്രസ , പത്ഥർ മസ്ജിദ്, ചീനി മസ്ജിദ് തുടങ്ങിയവ ശ്രദ്ധേയങ്ങളാണ്.
താനേസറിന് തെ.
സ്ഥിതിചെയ്യുന്ന കർണ രാജാവിന്റെ കോട്ടയാണ് മറ്റൊരു പ്രധാന ആകർഷണം.
12 മീറ്റർ ആണ് ഇതിന്റെ ഉയരം.
കോട്ടയ്ക്ക് തെ.
മാറി സ്ഥിതിചെയ്യുന്ന അസ്ഥിപുര, 13 കിലോമീറ്റർ അകലെയുള്ള ഭോർ സൈദാൻ, ദൌലത്പൂർ തുടങ്ങിയവ ഏറെ ചരിത്ര-പുരാവസ്തു പ്രാധാന്യമുള്ള സ്ഥലങ്ങളാണ്.
തനേസറിലും പരിസര പ്രദേശങ്ങളിലും നടന്ന ഉത്ഖനനങ്ങളിലൂടെ നിരവധി പുരാവസ്തു ശേഖരങ്ങൾ കണ്ടെടുത്തിട്ടുണ്ട്.
കളിമൺ പാത്രങ്ങളാണ് ഇവയിൽ പ്രധാനമായവ.
ഇവയ്ക്കും ദൗലത്പൂരിൽനിന്നു ലഭിച്ച പുരാവസ്തുക്കൾക്കും ഹാരപ്പൻ സംസ്കാരത്തിന്റെ അവസാന ഘട്ടവുമായി ബന്ധമുണ്ടെന്ന് അനുമാനിക്കപ്പെടുന്നു .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താനേസർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
താന്തിയാ തോപ്പി ഇംഗ്ലീഷ് വിലാസം https://ml.wikipedia.org/wiki/Tatya_Tope
ഇന്ത്യൻ സ്വാതന്ത്ര്യസമര സേനാനിയും, 1857 -ലെ ഇന്ത്യയുടെ ഒന്നാം സ്വാതന്ത്ര്യസമരത്തിലെ നേതാവുമായിരുന്നു രാമചന്ദ്ര പാണ്ടുരംഗ് തോപ്പെ എന്ന താന്തിയോ തോപ്പി ( തത്യാ ടോപെ ).
നാനാ സാഹിബിന്റെ സൈന്യാധിപനും സുഹൃത്തും കൂടിയായിരുന്നു താന്തിയോ തോപ്പെ.
കാൺപൂരിലെ പരാജയത്തിനുശേഷം നാനാ സാഹിബ് ബിഥൂറിലേക്കു പലായനം ചെയ്ത ശേഷം, കാൺപൂർ തിരിച്ചുപിടിക്കാൻ നാന്തിയോ തോപ്പെയുടെ നേതൃത്വത്തിൽ ഒരു ശ്രമം നടത്തുകയും, ഭാഗികമായി അതിൽ വിജയിക്കുകയും ചെയ്തു.
അവിടെ നിന്നും പിൻമാറിയ തോപ്പെ, പിന്നീട് ജനറൽ വിൽഹാമിനെ എതിർക്കുകയും തോൽപ്പിക്കുകയും ചെയ്തു.
ഗ്വാളിയോർ യുദ്ധത്തിൽ ഝാൻസി റാണിയുടെ സഹായത്തിനായി എത്തിച്ചേർന്നതും തോപ്പെ ആയിരുന്നു.
7 ഏപ്രിൽ 1859 തന്റെ ആത്മാർത്ഥ സുഹൃത്തായിരുന്ന മാൻ സിങിനാൽ ചതിക്കപ്പെട്ടപ്പോൾ തോപ്പെക്ക് ജനറൽ നേപിയരുടെ  ബ്രിട്ടീഷ്‌ പടക്കു മുമ്പിൽ തോൽക്കേണ്ടി വന്നു.
തുടർന്നു അദേഹത്തെ 18 ഏപ്രിൽ  1859 -യിൽ ശിവപുരിയിൽ വെച്ച് തൂക്കികൊല്ലുകയും ചെയ്തു.
മഹാരാഷ്ട്രയിലെ നാശിക്ക് ജില്ലയിലെ യോല എന്ന സ്ഥലത്ത് പാണ്ഡുരംഗ്ഭട്ട് റാവു തോപ്പയുടേയും രുക്മാഭായുടെയും ഏക മകനായി 1814-ൽ ജനിച്ചു.
രാമചന്ദ്രപാണ്ഡുരംഗനെന്നായിരുന്നു ശരിയായ പേർ.
പേഷ്വാ ബാജിറാവുവിന്റെ കൊട്ടാരത്തിലെ ധനകാര്യവകുപ്പുമേധാവി ആയിരുന്നു പിതാവ് പാണ്ഡുരംഗ റാവു.
പേഷ്വാ ബാജിറാവുവിന്റെ ദത്തു പുത്രനായിരുന്ന നാനാ സാഹിബിന്റെ അടുത്ത സുഹൃത്തായിരുന്നു താന്തിയോ തോപ്പെ.
1851 ൽ പേഷ്വാ ബാജിറാവുവിന്റെ മരണശേഷം, നാനാ സാഹിബ് അധികാരമേറ്റെടുത്തപ്പോൾ താന്തിയോ തോപ്പെയും നാനാ സാഹിബിന്റെ കൊട്ടാരത്തിലെ ഒരു സുപ്രധാന പദവി കൈകാര്യം ചെയ്തിരുന്നു.
ബ്രിട്ടീഷ് ഈസ്റ്റ് ഇന്ത്യാ കമ്പനി നാനാ സാഹിബിന് പെൻഷൻ നിഷേധിച്ചപ്പോൾ തോപ്പെയും ഒരു കറ തീർന്ന ബ്രിട്ടീഷ് വിരോധിയായി മാറി.
1857 കലാപത്തിലെ പങ്ക്
നാനാ സാഹിബ്നാനാ സാഹിബിന്റെ അടുത്ത സുഹൃത്തും സൈന്യാധിപനുമായിരുന്നു താന്തിയോ തോപ്പെ.
കാൺപൂർ ഉപരോധം കാൺപൂർ ഉപരോധത്തിൽ തോപ്പി  നാനാ സാഹിബിനൊപ്പം ബ്രിട്ടീഷുകാർക്കെതിരേ യുദ്ധം ചെയ്തു.
ബ്രിട്ടീഷുകാർ പരാജയം  സമ്മതിക്കുകയും, സതിചൗരാ ഘട്ട് വഴി അലഹാബാദിലേക്ക് പോകാം എന്ന സമ്മതിച്ച് നാനാ സാഹിബിന്റെ മുന്നിൽ കീഴടങ്ങി.
എന്നാൽ സതിചൗരാ ഘട്ടിൽ വച്ചുണ്ടായ ആശയക്കുഴപ്പം ഒരു കലാപമായി പൊട്ടിപ്പുറപ്പെടുകയും ഇംഗ്ലീഷ് പട്ടാളക്കാരാൽ നിഷ്ഠൂരമായി വധിക്കപ്പെടുകയും ചെയ്തു.
അവശേഷിക്കപ്പെട്ട സ്ത്രീകളേയും കുട്ടികളേയും ബീബീഘർ എന്ന കൊട്ടാരത്തിലേക്കു മാറ്റുകയും, അവരെ വെച്ച് നാനാ സാഹിബ് ബ്രിട്ടീഷുകാരോട് വിലപേശൽ ആരംഭിക്കുകയും ചെയ്തു.
എന്നാൽ കാൺപൂർ പിടിച്ചെടുക്കാൻ കൂടുതൽ പട്ടാളം വരുകയും, അവർ കാൺപൂരിലേക്കുള്ള വഴി മധ്യേ എല്ലാ ഗ്രാമങ്ങളും, നിശിപ്പിക്കുകയോ കൊള്ളയടിക്കുകയോ ചെയ്തു.
ഗ്രാമീണരേയും അവർ വെറുതേ വിട്ടില്ല.
ഇതറിഞ്ഞ നാനാ സാഹിബ് തടവുകാരായുള്ള സ്ത്രീകളേയും കുട്ടികളേയും എന്തു ചെയ്യണമെന്നുള്ള കാര്യത്തിൽ തോപ്പെയും, അസിമുള്ള ഖാനോടും ആലോചിച്ചു.
ഗ്രാമീണരെ വധിച്ച ബ്രിട്ടീഷ് പട്ടാളത്തോടുള്ള പ്രതികാരമായി സ്ത്രീകളേയും കുട്ടികളേയും കൊന്നുകളയാനാണ് വിമതപട്ടാളത്തിലെ ഭൂരിഭാഗവും തീരുമാനിച്ചത്.
തടവുകാരായ എല്ലാവരേയും വിമതസൈന്യം മുറിക്കുള്ളിലിട്ട് വെടിവെച്ചു കൊന്നു.
കുറേയേറെപ്പേരെ കശാപ്പുകാരുടെ സഹായത്തോടെ വെട്ടിനുറുക്കി ഇല്ലാതാക്കി.
കാൺപൂർ ബ്രിട്ടീഷ് പട്ടാളം കീഴടക്കിയതോടെ, നാനാ സാഹിബ് കാൺപൂരിൽ നിന്നും ബിഥൂരിലേക്കു പലായനം ചെയ്തു.
അവശേഷിക്കുന്ന സൈന്യത്തിന്റെ നേതൃത്വം സ്വയം ഏറ്റെടുത്ത് താന്തിയോ തോപ്പെ ബ്രിട്ടീഷ് സൈന്യത്തിൽ നിന്നും കാൺപൂർ പിടിച്ചെടുക്കാൻ പുറപ്പെട്ടു.
ഭാഗികമായി അവർ കാൺപൂർ കീഴടക്കുകയും ചെയ്തെങ്കിലും,രണ്ടാം കാൺപൂർ യുദ്ധത്തിൽ താന്തിയോ തോപ്പെയുടെ സേന ജനറൽ കോളിൻ കാംപ്ബെല്ലിന്റെ മുന്നിൽ പരാജയപ്പെട്ടു.
1858 ൽ ബ്രിട്ടീഷുകാരോട് യുദ്ധം ചെയ്തുകൊണ്ടിരുന്ന ഝാൻസി റാണി, തന്റെ സഹായത്തിന് താന്തിയോ തോപ്പെയോട് വന്നു ചേരുവാൻ ആവശ്യപ്പെട്ടു.
യുദ്ധ നിപുണയായിരുന്നു ഝാൻസി റാണിയെങ്കിലും, ബ്രിട്ടീഷുകാരോട് ഒറ്റക്ക് പിടിച്ചു നിൽക്കാൻ അവർക്കാവുമായിരുന്നില്ല.
20000 ത്തോളം വരുന്ന സൈന്യവുമായി താന്തിയോ തോപ്പെ റാണിയുടെ സഹായത്തിനെത്തിയെങ്കിലും, ബ്രിട്ടീഷുകാരുമായുള്ള യുദ്ധത്തിൽ വിജയിക്കാൻ കഴിഞ്ഞില്ല.
കീഴടങ്ങലും, വധശിക്ഷയും
ഗ്വാളിയോർ യുദ്ധത്തിനു ശേഷം താന്തിയോ തോപ്പെ, നാനാ സാഹിബിന്റെ അനന്തരവനായ റാവു സാഹിബിനുമൊപ്പം രാജ്പുതാനയിലേക്ക് പലായനം ചെയ്തു.
സൈന്യത്തെ സംഘടിപ്പിച്ച് ബ്രിട്ടീഷുകാർക്കെതിരെ യുദ്ധം ചെയ്യുക എന്നതായിരുന്നു ഇരുവരുടേയും പദ്ധതി.
എന്നാൽ ബ്രിട്ടീഷ് പട്ടാളം ഇവരെ വളയുകയും പിടികൂടാൻ ശ്രമിക്കുകയും ചെയ്തെങ്കിലും താന്തിയോ തോപ്പെ യുദ്ധമുഖത്തു നിന്നും ഉദയ്പൂർ ലക്ഷ്യമാക്കി കടന്നു കളഞ്ഞു.
റാവു സാഹീബ് തോപ്പെയേ അനുഗമിക്കുന്നുണ്ടായിരുന്നു.
ബ്രിട്ടീഷുകാർ ഇവരെ പിടികൂടാൻ പലതവണശ്രമിച്ചുവെങ്കിലും പരാജയപ്പെടുകയാണുണ്ടായത്.
അവശേഷിക്കുന്ന സൈന്യത്തെ രണ്ടായി പകുത്ത് രണ്ടു ലക്ഷ്യങ്ങളിലേക്ക് സഞ്ചരിക്കാൻ ഇരുവരും തീരുമാനിച്ചു.
താന്തിയോ തോപ്പെ ചെറിയ സൈന്യവുമായി ചന്ദേരിയിലേക്കും, റാവു സാഹിബ് ഝാൻസിയിലേക്കും യാത്രയായി.
1859 ൽ തോപ്പെ ജയ്പൂരിലെത്തിയെങ്കിലും, തുടർച്ചയായ യാത്രകളും, പരാജയവും അദ്ദേഹത്തെ തളർത്തിയിരുന്നു.
ഇവിടെ വെച്ച് താന്തിയോ തോപ്പെ, നർവാറിലെ രാജാവായ മാൻ സിങിനെ പരിചയപ്പെടുകയും മാൻ സിങ്ങിന്റെ കൊട്ടാരത്തിൽ ഒളിവിൽ കഴിയാൻ തീരുമാനിക്കുകയും ചെയ്തു.
ഗ്വാളിയോർ മഹാരാജാവുമായുള്ള തർക്കവുമായി ബന്ധപ്പെട്ട് മാൻ സിങിനും കുടുംബത്തിനും ബ്രിട്ടീഷ് പട്ടാളം സംരക്ഷണം വാഗ്ദാനം ചെയ്തു.
തന്റെ ജീവനു വേണ്ടി ബ്രിട്ടീഷുകാർക്കു കീഴടങ്ങാൻ മാൻ സിങ് തീരുമാനിച്ചു.
മാൻ സിങിന്റെ കൊട്ടാരത്തിൽ ഒറ്റക്കായ താന്തിയോ തോപ്പെയെ പിന്നീട് മാൻ സിങ് ഒറ്റുകൊടുക്കുകയായിരുന്നു.
കൊട്ടാരത്തിൽ ഉറങ്ങികിടക്കുകയായിരുന്നു തോപ്പെയെ റിച്ചാഡ് ജോൺ മീഡ്സിന്റെ നേതൃത്വത്തിലുള്ള ഒരു സേന കൊട്ടാരം വളഞ്ഞ് പിടികൂടി.
വിചാരണയിൽ തന്റെ പേർക്കു ബ്രിട്ടീഷ് അധികാരികൾ ചുമത്തിയ എല്ലാ കുറ്റങ്ങളും തോപ്പെ അംഗീകരിക്കുകയും, പേഷ്വയോടു മാത്രമേ താൻ കടപ്പെട്ടിരിക്കുന്നുള്ളു എന്നും പറഞ്ഞു.
1859 ഏപ്രിൽ 18 ന് താന്തിയോ തോപ്പെയെ ബ്രിട്ടീഷ് പട്ടാളം തൂക്കിലേറ്റി.
താന്നി ഇംഗ്ലീഷ് വിലാസം https://ml.wikipedia.org/wiki/Terminalia_bellirica
ഇന്ത്യയിൽ പടിഞ്ഞാറു ഭാഗങ്ങളിലെ വരണ്ട പ്രദേശങ്ങളിൽ ഒഴികെ എല്ല്ലായിടത്തും സാധാരണ കാണുന്ന ഒരു വലിയ മരമാണു് താന്നി .
(Terminalia bellirica) വളരെ ഉയരം വരെ ശാഖകളില്ലാതെ വളർ‌ന്ന് പിന്നീട് ശാഖകളുണ്ടാവുന്നു.
മഞ്ഞുകാലത്തും വേനൽകാലത്തും ഇല കൊഴിക്കും.
പൂക്കൾ ചെറുതും ഇളം പച്ച നിറമുള്ളതും ചീത്ത മണത്തോടു കൂടിയതുമാണു്.
ഫലങ്ങൾ തവിട്ടു നിറമുള്ളതും നിറയെ രോമങ്ങളുള്ളവയുമാണു്.
വഞ്ചികൾ ഉണ്ടാക്കാൻ ഇതിന്റെ തടി ഉപയോഗിക്കുന്നു.
വിത്തിൽ നിന്നു കിട്ടുന്ന ടാനിൻ തോൽ ഊറക്കിടുന്നതിനും തോലും തുണിയും നിറം കൊടുക്കാനും മഷി ഉണ്ടാക്കാനും ഉപയോഗിക്കുന്നു.
കേരള സംസ്ഥാനത്ത് മലപ്പുറം ജില്ലയിലെ തീരദേശ പട്ടണമായ താനൂർ നഗരത്തെ താന്നി  മരങ്ങളാൽ സമ്പുഷ്ടമായ കാരണത്താൽ   താന്നിയൂർ എന്നും വിളിച്ചിരുന്നു പിൽക്കാലത്ത് ഇത് ലോപിച്ച് താനൂർ ആയി എന്നും ഒരു അഭിപ്രായം ഉണ്ട്.
ഔഷധ ഉപയോഗം താന്നി (Terminalia bellirica) പഴങ്ങൾ
ഫലം ഒഴികെയുള്ള ഭാഗങ്ങൾ ഉപയോഗിക്കുന്നു എന്ന് ഡോ. സി.ഐ. ജോളിയുടെ കേരളത്തിലെ ഔഷധ സസ്യങ്ങൾ എന്ന പുസ്തകത്തിൽ പറയുന്നു.
ദഹനക്കുറവിനും വയറിളക്കത്തിനും ഫലം ഉപയോഗിക്കുന്നുവെന്ന് എസ്. കെ. ജെയിനിന്റെ മെഡിസിനൽ പ്ലാന്റ്സ് എന്ന പുസ്തകത്തിലും കാണുന്നു.
ചുമ, ശാസം‌മുട്ട് ,എക്കിൾ എന്നിവയ്ക്കു നല്ലതാണ്.
കണ്ണിനും മുടി വളരുവാനും നല്ലതാണ്.
പൂവ് പ്രമേഹത്തിനും കായ് മൂത്രരോഗങ്ങൾക്കും നല്ലതാണ്.
പകുതി പഴുത്ത കായ് വയറിളക്കുന്നതിനു് ഉപയോഗിക്കുന്നു .
പഴുത്ത കായയ്ക്ക് വിപരീത ഫലമാണ്.
ത്രിഫലയിലെ ഒരു ഘടകമാണ് താന്നി.
താന്നിയുടെ തടി മറ്റു ഭാഷകളിലെ പേരുകൾ
Baheda, Belliric Myrobalan, Bastard myrobalan, Beach almond, Bedda nut tree • Hindi: बहेड़ा bahera, बहुवीर्य bahuvirya, भूतवास bhutvaas, कल्क kalk, कर्षफल karshphal • Manipuri: bahera • Marathi: बेहडा behada, बिभीतक bibhītaka, कलिद्रुम kalidruma, वेहळा vehala • Tamil: தான்றி tanri • Malayalam: താന്നി thaanni • Telugu: భూతావాసము bhutavasamu, కర్షఫలము karshaphalamu, తాడి tadi, తాండ్రచెట్టు tandrachettu, విభీతకము vibhitakamu • Kannada: ತಾರೆಕಾಯಿ taarekaayi • Bengali: বহেড়া baheda • Oriya: bahada • Konkani: goting • Urdu: Bahera • Assamese: bauri • Gujarati: બહેડા baheda • Khasi: Dieng rinyn • Sanskrit: अक्षः akshah, बहुवीर्य bahuvirya, बिभीतकः bibhitakah, कर्षः karshah, विभीतकः vibhitakah • Nepali: बर्रो barro സവിശേഷതകൾ
മരുഭൂമി ഒഴികെയുളള പ്രദേശങ്ങളിൽ സമുദ്രനിരപ്പിൽ നിന്നും ഏകദേശം 800-900 മീറ്റർ ഉയരമുള്ള പ്രദേശങ്ങളിൽ വരെ വളരുന്ന ഒരു സസ്യമാണിത്.
ഇതിനെ ആയുർവേദ ഔഷധങ്ങളിലെ ഉപയോഗം കണക്കിലെടുത്ത് കാസഹര ഔഷധങ്ങളുടെ ഗണത്തിൽ ഉൾപ്പെടുത്തിയിരിക്കുന്നു.
ശരാശരി 25 മീറ്റർ വരെ ഉയരത്തിൽ വളരുന്ന ഒരു വൃക്ഷമാണിത്.
ഏതാനും മീറ്റർ വരെ പൊക്കത്തിൽ ശാഖകളില്ലാതെ വളരുന്ന ഈ വൃക്ഷം മഞ്ഞുകാലത്തും വേനൽക്കാലത്തും ഇലപൊഴിക്കുന്ന പ്രകൃതമുള്ളതാണ്.
18-20 സെന്റീമീറ്റർ വരെ നീളവും 5-8 സെന്റീമീറ്റർ വരെ വീതിയിലും കാണപ്പെടുന്ന  വലുതും അണ്ഡാകൃതിയിലുള്ളതുമായ ഇലകൾ സമ്മുഖമായോ ഉപസമ്മുഖമായോ വിന്യസിച്ചിരിക്കുന്നു.
പത്രകക്ഷത്തിൽ നിന്നും ഉണ്ടാകുന്ന പുഷ്പങ്ങൾ വിളറിയ പച്ചനിറമുള്ളതും രൂക്ഷഗന്ധമുള്ളതുമാണ്.
കുലകളായി ഉണ്ടാകുന്ന പൂക്കൾ ദ്വിലിംഗങ്ങളാണ്.
നാളീ രൂപത്തിൽ കാണപ്പെടുന്ന ബാഹ്യദളപുടം ത്രികോണാകൃതിയിലുള്ള 5 പാളികളാൽ ആവരണം ചെയ്തിരിക്കുന്നു.
ദളങ്ങൾ ഇല്ലാത്ത ഇവയ്ക്ക് രണ്ട് വലയങ്ങളിയായി 10 കേസരങ്ങൾ കാണപ്പെടുന്നു.
ഒരു അറമാത്രമുള്ള അണ്ഡാശയത്തിൽ മാംസളവും തവിട്ടു നിറത്തിലുമുള്ള ഒരു ഫലം കാണപ്പെടുന്നു.
രോമിലമായ ഫലത്തിന് ഏകദേശം 2-3 സെന്റീമീറ്റർ വ്യാസവും 3-5 സെന്റീമീറ്റർ നീളവും ഉണ്ടായിരിക്കും.
ഫലം ഭക്ഷ്യയോഗ്യമാണ്.
റോഡരികിൽ നിൽക്കുന്ന താന്നിമരങ്ങളിൽ നിന്നു വീഴുന്ന ഫലങ്ങൾ വാഹനങ്ങൾ പോകുമ്പോൾ പൊട്ടുന്നത് ധാരാളം ഉറുമ്പുകളെ ആകർഷിക്കുന്നത് കാണാം.
വെയിലത്ത് ഉണങ്ങുന്ന കായകൾ മഴക്കാലത്തോടെ മിക്കതും മുളയ്ക്കുന്നു.
ഈ തൈകൾ പറിച്ചുനട്ട് പുതിയ മരങ്ങൾ ഉണ്ടാക്കാവുന്നതാണ്.
രസം			:കഷായം, തിക്തം
ഗുണം		:രൂക്ഷം, ലഘു
ഫലം ചിത്രശാല താന്നിയുടെ ഉണങ്ങിയ ഇല താന്നിയുടെ കടഭാഗം താന്നി തൈകൾ അവലംബം കേരളത്തിലെ ഔഷധ സസ്യങ്ങൾ - ഡോ. സി.ഐ.ജോളി, കറന്റ് ബുക്സ് Medicinal Plants- S.K.Jain, National Book Trust, India പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും കൂടുതൽ വിവരങ്ങൾ Archived 2012-07-31 at the Wayback Machine .
http://www.biotik.org/india/species/t/termbell/termbell_en.html Archived 2013-04-01 at the Wayback Machine .
http://www.flowersofindia.net/catalog/slides/Baheda.html വിക്കിസ്പീഷിസിൽ Terminalia bellirica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Terminalia bellirica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താന്നിമുക്ക് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2017 ഏപ്രിൽ മുതൽ തുടരുന്നു.
കൊല്ലം ജില്ലയിലെ വെളിയം ഗ്രാമപഞ്ചായത്തിലെ ഒരു സ്ഥലമാണ് താന്നിമുക്ക് .
ഇത് വെളിയത്തിനും നെടുമൺകാവിനും ഇടയിലാണ് സ്ഥിതിചെയ്യുന്നത്.
ഇവിടെ നിന്ന് വെളിയം പടിഞ്ഞാറ്റിൻകരയിലേയ്ക്കും തച്ചക്കോട്, കൊട്ടറ എന്നീ പ്രദേശങ്ങളിലേയ്ക്കും പോകാം.
ഇവിടെത്തെ ഒരു പ്രധാന ഗ്രന്ഥശാലയമാണ് സാഹിതി ഗ്രന്ഥശാല.
താന്തിയാ ഭിൽ ഇംഗ്ലീഷ് വിലാസം https://ml.wikipedia.org/wiki/Tantia_Bh%C4%ABl
താന്തിയാ ഭിൽ (താന്തിയ ഭീൽ, താന്തിയ മാമ എന്നിങ്ങനെ മറ്റു പേരുകളിലും അറിയപ്പെടുന്നു) 1878 നും 1889 നും ഇടയിലുള്ള കാലഘട്ടത്തിൽ ബ്രിട്ടീഷ് ഇന്ത്യ യിൽ സജീവമായിരുന്ന ഒരു തീവെട്ടിക്കൊള്ളക്കാരനായിരുന്നു.
ബ്രിട്ടീഷ് രേഖകളിൽ ഒരു കുറ്റവാളിയെന്ന നിലയിൽ തമസ്കരിക്കപ്പെട്ടിരിക്കുന്ന താന്തിയ ഭിലിന് ഇന്ത്യയിലെ ബുഹുജനങ്ങൾക്കിടയിൽ വീരപരിവേഷമാണുളളത്.
അദ്ദേഹം ഇന്ത്യൻ ‘ റോബിൻ ഹുഡ് ’ എന്ന നിലയിൽ ആ കാലഘട്ടങ്ങളിൽ പരിഗണിക്കപ്പെട്ടിരുന്നു.
മദ്ധ്യപ്രദേശിലെ നിമാദിൽ 1844-ൽ ജനിച്ച താന്തിയ ഭിൽ തദ്ദേശീയ ആദിവാസി സമൂഹമായ ഭിൽ ഗോത്രത്തിലെ ഒരംഗമായിരുന്നു.
ഒരു സമകാലിക വിവരണമനുസരിച്ച്, 1857-ലെ ഇന്ത്യൻ കലാപത്തിനു ശേഷം ബ്രിട്ടീഷുകാർ ലഹളക്കാർക്കെതിരെ കടുത്ത നടപടികൾ സ്വീകരിച്ചുവന്ന കാലത്താണ് താന്തിയ തന്റെ സംഭവബഹുലമായ ജീവിതചര്യയ്ക്കു തുടക്കം കുറിച്ചത്.
ഏകദേശം 1874-ൽ തെറ്റായ ഉപജീവനമാർഗ്ഗത്തിന്റെ പേരിലാണ് അദ്ദേഹം ആദ്യമായി അറസ്റ്റ് ചെയ്യപ്പെട്ടത്.
ഒരു വർഷത്തെ ജയിൽവാസത്തിന് ശേഷം അദ്ദേഹം കൊള്ള , തട്ടിക്കൊണ്ടുപോകൽ തുടങ്ങിയ കൂടുതൽ ഗുരുതരങ്ങളായ കുറ്റകൃത്യങ്ങളിലേയ്ക്കു തിരിയുകയും 1878-ൽ ഹാജി നസ്രുള്ളാ ഘാൻ യൂസുഫ്സായി എന്ന പോലീസുകാരൻ അദ്ദേഹത്തെ അറസ്റ്റു ചെയ്ത് ഖാണ്ഡ്വ ജയിലിൽ അടയ്ക്കുകയും ചെയ്തു.
എന്നാൽ വെറും മൂന്നു ദിവസത്തിനകം ജയിൽഭേദനം നടത്തിയ താന്തിയ, അതുമുതൽ ഒരു മുഴുവൻസമയ തീവെട്ടിക്കൊള്ളക്കാരനായുള്ള തന്റെ പ്രയാണം ആരംഭിച്ചു.
ഇൻഡോർ സൈന്യം ഒരു ഓഫീസറുടെ സഹായത്തോടെ താന്തയിക്കു മാപ്പുകൊടുക്കാമെന്ന് അദ്ദേഹത്തെ പ്രലോഭിപ്പിക്കുകയും ചതിയിൽ പതിയിരുന്നാക്രമിച്ച് കീഴ്പ്പെടുത്തി ജബൽപ്പൂരിലേയ്ക്കു കൊണ്ടുപോകുകയും വിചാരണയ്ക്കു വിധേയനാക്കി 1890 ഡിസംബറിൽ തൂക്കിലേറ്റുകയും ചെയ്തു.
സ്വാതന്ത്ര്യസമരസേനാനികളെ വിപ്ലവകാരികളും രാജ്യദ്രോഹികളുമായി ചരിത്രത്തിൽ മുദ്രകുത്തുകയെന്നത് മുഗൾ സാമ്രാജ്യത്തിലെ ഔറംഗസേബിന്റെ കാലത്തായാലും ബ്രിട്ടീഷ് ഭരണകാലത്തായാലും ഏതാണ്ട് ഒരുപോലെ തന്നെയാണെന്നത് അവിതർക്കിതമായ വസ്തുതയാണ്.
ഏകദേശം പന്ത്രണ്ടു വർഷക്കാലത്തോളം ബ്രിട്ടീഷ് ഭരണത്തിനെതിരെ സായുധ പോരാട്ടത്തിൽ ഏർപ്പെട്ട ധീര വിപ്ലവകാരികളിൽ ഒരാളായിരുന്നു താന്തിയ ഭിൽ.
വിദേശഭരണത്തെ പിഴുതെറിയാനുള്ള ഉദ്യമങ്ങളിലെ അദ്ദേഹത്തിന്റെ അചഞ്ചലമായ ധൈര്യവും അഭിനിവേശവും ജനക്കൂട്ടം അദ്ദേഹത്തിലേയ്ക്ക് ആകർഷിക്കപ്പെടുന്നതിനു കാരണമായി.
ബ്രിട്ടീഷ് ഭരണം അവസാനിപ്പിക്കുന്നതിനായി രാഷ്ട്രീയപ്പാർട്ടികളും അഭ്യസ്തവിദ്യരായ ജനങ്ങളും ഒത്തുചേർന്ന് ശക്തമായ ഒരു പ്രസ്ഥാനം ആരംഭിച്ചു.
എന്നാൽ ഈ പ്രസ്ഥാനങ്ങൾ ആരംഭിക്കുന്നതിന് ഏറെ മുമ്പുതന്നെ, ഗോത്രവർഗ സമൂഹവും താന്തിയ ഭില്ലിനെപ്പോലെയുള്ള വിപ്ലവകാരികളും ബ്രിട്ടീഷ് ഭരണത്തിനെതിരായ കലാപത്തിന്റെ തീജ്വാലകൾ ഉയർത്തിയിരുന്നു.
ആദിവാസി ജനതയുടേയും സാധാരണ ജനങ്ങളുടെയും വികാരങ്ങളുടെ ഒരു പ്രതീകമായി താന്തിയ ഭിൽ ഇക്കാലത്തു മാറിയിരുന്നു.
ഏതാണ്ട് നൂറ്റി ഇരുപതുവർഷങ്ങൾക്കു മുൻപ് താന്തിയാ ഭിൽ ബഹുജനങ്ങളുടെ മഹാനായ വീരപുരുഷനായി ഉദിച്ചുയരുകയും അതുമുതൽ അദ്ദേഹം ഭിൽ ഗോത്രത്തിന്റെ എക്കാലത്തേയും അഭിമാനമായി മാറുകയും ചെയ്തു.
അചഞ്ചലമായ ധൈര്യം, അസാധാരണമായ ചുറുചുറുക്കു്, സംഘടിപ്പിക്കാനുള്ള കഴിവ് എന്നിവയുടെ സംക്ഷിപ്ത രൂപമായിരുന്നു അദ്ദേഹം.
ബ്രിട്ടീഷ് ഗവൺമെന്റിന്റെ ട്രഷറികളെ കൊള്ളയടിക്കുകയും അവരുടെ പാദസേവകരുടെ സമ്പത്ത് കയ്യടക്കുകയും ഈ ധനം പാവപ്പെട്ടവരുടെയും പണത്തിനു ബുദ്ധിമുട്ടുന്നവരുടേയം ഇടയിൽ വിതരണം ചെയ്യുകയും ചെയ്തു.
വാസ്തവത്തിൽ, അദ്ദേഹം ഇല്ലായ്മക്കാരുടെ ഒരു മിശിഹാ ആയിരുന്നു.
ആബാലവൃദ്ധം ജനങ്ങളും അദ്ദേഹത്തെ മാമാ എന്ന് അഭിസംബോധന ചെയ്തിരുന്നു.
ജനപ്രിയമായിരുന്ന "മാമാ" എന്ന ഈ അഭിസംബോധനയാൽ അദ്ദേഹത്തെ വിശേഷിപ്പിക്കുന്നത് ഭിൽ ഗോത്രക്കാർ ഇപ്പോഴും അഭിമാനമായി കണക്കാക്കുന്നു.
സാമ്പത്തിക സഹായം ആവശ്യമുള്ളവരുടെ അടുത്തേയ്ക്ക് അത്ഭുതകരമായ രീതിയിൽ അദ്ദേഹം എത്തിച്ചേർന്നിരുന്നു.
ന്യൂയോർക്ക് ടൈംസിന്റെ 1889 നവംബർ 10 ലക്കത്തിൽ താന്തിയാ ഭില്ലിന്റെ അറസ്റ്റ് അതീവ പ്രാധാന്യത്തോടെ പ്രസിദ്ധീകരിച്ചിരുന്നു.
ഈ വാർത്തയിൽ അദ്ദേഹം "ഇന്ത്യയുടെ റോബിൻ ഹുഡ് " എന്ന് വിശേഷിപ്പിക്കപ്പെട്ടു.
ഇപ്പോൾ മദ്ധ്യപ്രദേശിലുൾപ്പെട്ടതും മുൻകാല മധ്യ പ്രവിശ്യയിലെ കിഴക്കൻ നിമാറിൽ (ഖണ്ഡ്വ) പാന്ഥാനാ തഹസിലിലെ ബദാദ ഗ്രാമത്തിലാണ് തന്തിയാ ഭിൽ ജനിച്ചത്.
ബ്രിട്ടീഷുകാരെ ഒരു പാഠം പഠിപ്പിക്കുവാനും ഭിൽ ഗോത്രത്തിന്റെ സോഷ്യലിസ്റ്റ് സാമൂഹ്യ സ്വപ്നം സാക്ഷാത്കരിക്കുവാനും അദ്ദേഹം ആഗ്രഹിച്ചു.
ബ്രിട്ടീഷ് അടിമത്തത്തിൽ നിന്ന് ഇന്ത്യയെ മോചിപ്പിക്കുവാൻ അദ്ദേഹം ആഗ്രഹിക്കുകയും പല തവണ ജയിലിൽ തകർത്തു പുറത്തുവരുകയും ചെയ്തു.
ഗറില്ലായുദ്ധമുറയിൽ അതിയായ പ്രാവീണ്യമുണ്ടായിരുന്ന അദ്ദേഹം പരമ്പരാഗത അമ്പെയ്ത്തു വിദ്യയോടൊപ്പം നല്ലൊരു വെടിവയ്പ്പുകാരനുമായിരുന്നു.
"ഡാവാ" അല്ലെങ്കിൽ ഫലിയ ആയിരുന്നു അദ്ദേഹത്തിന്റെ പ്രധാന ആയുധം.
തോക്ക് കൈകാര്യം ചെയ്യുന്നതിൽ അദ്ദേഹത്തിന് അസാധാരണമായ കഴിവുണ്ടായിരുന്നു.
വളരെ ചെറുപ്പത്തിൽത്തന്നെ നിബിഢ വനങ്ങളിലും താഴ്വരകളിലും മലയിടുക്കുകളിലുമായി ഹോൾക്കർ സംസ്ഥാന സൈന്യത്തോടും ബ്രിട്ടീഷുകാരോടും വാളുകൾകൊണ്ടു ഏറ്റുമുട്ടിക്കൊണ്ടാണ് തന്റെ ജീവിതത്തിലെ ഭൂരിപക്ഷവും കഴിച്ചുകൂട്ടിയിരുന്നത്.
അദ്ദേഹം വളരെ ശക്തമായി ബ്രിട്ടീഷ് സാമ്രാജ്യത്തിന്റെ പോലീസിനെ എതിർക്കുകയും വർഷങ്ങളായി അവരുടെ പിടിയിൽനിന്നു വഴുതിമാറുകയും ചെയ്തു.
താന്തിയാ ഭില്ലിനെ സഹായിച്ചതിന്റെ പേരിൽ ആയിരക്കണക്കിന് ആളുകൾ അറസ്റ്റ് ചെയ്യപ്പെടുകയും നൂറുകണക്കിന് ആളുകൾ അഴികൾക്കുള്ളിലടയ്ക്കപ്പെടുകയും ചെയ്തു.
ആത്യന്തികമായി, തന്റെ അർദ്ധ സഹോദരിയുടെ ഭർത്താവായ ഗണപതി എന്ന ഉദ്യോഗസ്ഥന്റെ വഞ്ചനയാൽ താന്തിയ ഭിൽ അറസ്റ്റ് ചെയ്യപ്പെട്ടു.
ഇൻഡോറിലെ ബ്രിട്ടീഷ് റസിഡൻസി ഏരിയയിലെ സെൻട്രൽ ഇന്ത്യ ഏജൻസി ജയിലിൽ ആദ്ദേഹത്തെ തടവിൽ സൂക്ഷിക്കുകയും പിന്നീട് ശക്തമായ കാവലോടെ ജബൽപൂരിലെത്തിക്കുകയും ചെയ്തു.
നന്നായി ചങ്ങലയാൽ ബന്ധിക്കപ്പെട്ടിരുന്ന അദ്ദേഹം ബ്രിട്ടീഷ്‍ ഉദ്യോഗസ്ഥന്മാരുടെ ക്രൂരദണ്ഡനങ്ങൾക്കും വിധേയനാക്കപ്പെട്ടു.
ഏല്ലാത്തരം പൈശാചിക കൃത്യങ്ങളും അദ്ദേഹത്തിന്റെമേൽ ചുമത്തപ്പെടുകയും 1889 ഒക്ടോബർ 19-ന് ജബൽപ്പൂരിലെ സെഷൻസ് കോടതി അദ്ദേഹത്തെ മരണംവരെ തൂക്കിലേറ്റാൻ വിധിക്കുകയും ചെയ്തു.
ബ്രിട്ടീഷ് സർക്കാർ അദ്ദേഹത്തെ അത്യധികം ഭയപ്പെട്ടിരുന്നു, എപ്പോൾ, ഏതു തീയതിയിലാണ് തൂക്കിലേറ്റപ്പെട്ടതെന്നുള്ള കൃത്യമായ വിവരം ഇപ്പോഴും അജ്ഞാതമാണ്.
തൂക്കിലേറ്റിയതിനുശേഷം മൃതദേഹം ഇൻഡോറിനടുത്തുള്ള ഖാണ്ഡ്വ റെയിൽവേ പാതയിൽ പാടൽപാനി റെയിൽവേ സ്റ്റേഷനു സമീപത്തേയ്ക്ക് വലിച്ചെറിഞ്ഞതായി പൊതുവായി കരുതപ്പെടുന്നു.
അദ്ദേഹത്തിന്റെ മരം കൊണ്ടുള്ള പ്രതിരൂപം പ്രതിഷ്ടിച്ചിരിക്കുന്ന ഇടം താന്തിയാ മാമായുടെ സമാധിയായി കണക്കാക്കപ്പെടുന്നു.
ഇക്കാലത്തുപോലും എല്ലാ ട്രെയിനുകളും താന്തിയാ മാമയോടുള്ള ബഹുമാനസൂചകമായി അവിടെയെത്തുമ്പോൾ ഒരു നിമിഷം നിർത്തുന്നു.
താനെ ജില്ല
മഹാരാഷ്ട്രയിലെ കൊങ്കൺ ഡിവിഷനിലെ ഒരു ജില്ലയാണ് താനെ ജില്ല (ഉച്ചാരണം: [ʈʰaːɳe]).
മുമ്പ് താന എന്നായിരുന്നു വിളിക്കപ്പെട്ടിരുന്നത്.
2011 ലെ സെൻസസ് പ്രകാരം 11,060,148 നിവാസികളുള്ള രാജ്യത്തെ ഏറ്റവും ജനസാന്ദ്രതയുള്ള ജില്ലയായിരുന്നു ഇത്.
താനെ നഗരമാണ് ജില്ലയുടെ ആസ്ഥാനം.
നവി മുംബൈ , കല്യാൺ-ഡോംബിവ്‌ലി, മീരാ-ഭയാന്ദർ, ഭീവണ്ടി, ഉല്ലാസ്‌നഗർ, അംബർനാഥ്, ബദ്‌ലാപൂർ, മുർബാദ്, ഷഹാപൂർ എന്നിവയാണ് ജില്ലയിലെ മറ്റ് പ്രധാന നഗരങ്ങൾ.
18°42' നും 20°20' വടക്കൻ അക്ഷാംശങ്ങൾക്കും 72°45', 73°48' കിഴക്കൻ രേഖാംശങ്ങൾക്കും ഇടയിലാണ് ജില്ല സ്ഥിതി ചെയ്യുന്നത്.
ജില്ലയുടെ പുതുക്കിയ വിസ്തീർണ്ണം 4,214 ചതുരശ്ര കി.
വടക്ക് കിഴക്ക് നാസിക് ജില്ലയും കിഴക്ക് പൂനെ , അഹമ്മദ് നഗർ ജില്ലകളും വടക്ക് പാൽഘർ ജില്ലയുമാണ് ജില്ലയുടെ അതിരുകൾ.
പടിഞ്ഞാറൻ അതിർത്തി അറബിക്കടലാണ് .
തെക്ക് പടിഞ്ഞാറ് മുംബൈ സബർബൻ ജില്ലയും തെക്ക് റായ്ഗഡ് ജില്ലയുമാണ് അതിർത്തി.
1817-ൽ, ഇപ്പോൾ താനെ ജില്ല ഉൾപ്പെടുന്ന പ്രദേശം പേഷ്വയിൽ നിന്ന് ബ്രിട്ടീഷുകാർ ഏറ്റെടുക്കുകയും താന ആസ്ഥാനമായി വടക്കൻ കൊങ്കൺ ജില്ലയുടെ ഭാഗമായി മാറുകയും ചെയ്തു.
1830-ൽ, ദക്ഷിണ കൊങ്കൺ ജില്ലയുടെ ഭാഗങ്ങൾ ചേർത്ത് വടക്കൻ കൊങ്കൺ ജില്ല വികസിപ്പിച്ച് 1833-ൽ താനെ ജില്ല എന്ന് പുനർനാമകരണം ചെയ്തു.
ഇപ്പോൾ റായ്ഗഡ് ജില്ലയിൽ വരുന്ന പ്രദേശങ്ങൾ 1869-ൽ താനെയിൽ നിന്നു ഒരു കൊളാബ എന്ന പേരിൽ മറ്റൊരു ജില്ലയായി മാറ്റി.
1920-ൽ സാൽസെറ്റിനെ നോർത്ത് സൽസെറ്റ്, സൗത്ത് സാൽസെറ്റ് എന്നിങ്ങനെ രണ്ട് താലൂക്കുകളായി വിഭജിച്ചു .
84 ഗ്രാമങ്ങൾ അടങ്ങുന്ന സൗത്ത് സാൽസെറ്റ് താനാ ജില്ലയിൽ നിന്ന് വേർപെടുത്തി, പുതുതായി സൃഷ്ടിച്ച ബോംബെ സബർബൻ ജില്ലയിൽ (ഇപ്പോഴത്തെ മുംബൈ സബർബൻ ജില്ല ) ഉൾപ്പെടുത്തി.1945-ൽ ബോംബെ സബർബൻ ജില്ലയിലെ 33 വില്ലേജുകൾ താനാ ജില്ലയിലേക്ക് മാറ്റുകയും 1946-ൽ ആരെ മിൽക്ക് കോളനി രൂപീകരിച്ചപ്പോൾ അവയിൽ 14 എണ്ണം ബോംബെ സബർബൻ ജില്ലയിലേക്ക് മാറ്റുകയും ചെയ്തു.
സ്വാതന്ത്ര്യാനന്തരം, 1949-ൽ, കോലി നാട്ടുരാജ്യമായ ജോഹർ താനാ ജില്ലയിൽ ലയിപ്പിച്ച് ഒരു പ്രത്യേക താലൂക്കായി മാറി.
1956-ൽ സാൽസെറ്റിൽ ഗ്രേറ്റർ ബോംബെയുടെ പരിധി വടക്കോട്ട് വ്യാപിപ്പിച്ചപ്പോൾ ബോറിവലി താലൂക്കിൽ നിന്നുള്ള ഇരുപത്തിയേഴ് ഗ്രാമങ്ങളും എട്ട് പട്ടണങ്ങളും താനാ താലൂക്കിൽ നിന്നുള്ള ഒരു പട്ടണവും ഒരു ഗ്രാമവും ബോംബെ സബർബൻ ജില്ലയിലേക്ക് മാറ്റി.
1960-ൽ, ദ്വിഭാഷാ ബോംബെ സംസ്ഥാനത്തിന്റെ വിഭജനത്തെത്തുടർന്ന്, ഉംബർഗാവ് താലൂക്കിലെ 47 ഗ്രാമങ്ങളും മൂന്ന് പട്ടണങ്ങളും ഗുജറാത്തിലെ സൂറത്ത് ജില്ലയിലേക്ക് മാറ്റുകയും ബാക്കിയുള്ള ഇരുപത്തിയേഴ് ഗ്രാമങ്ങൾ ആദ്യം ദഹാനുവിൽ ഉൾപ്പെടുത്തുകയും പിന്നീട് 1961-ൽ തലസാരി എന്ന പേരിൽ ഒരു മഹൽ പ്രത്യേകമായി രൂപീകരിക്കുകയും ചെയ്തു.